钦定古今图书集成/明伦汇编/闺媛典/第261卷 > 朱颖显妻陈氏
## 钦定古今图书集成/明伦汇编/闺媛典/第261卷 > 朱颖显妻陈氏

按《海盐县志》：陈氏，朱颖显妻。显为孝廉朝笏孙，中翰
士迁子，早亡，遗孤曾培尚襁褓，陈号恸几绝。或劝曰：
“两世惟此一线，若纵不欲生，其如死者何？”乃强起鞠
育，亲耕织以延师。曾培弱冠，补弟子员，三娶三失偶，
生子复高，又幼失恃。陈抚孙如子，年七十四卒，苦节
四十七年。